Avis juridique important

|

31995D0285

95/285/EF: Rådets afgørelse af 24. juli 1995 om accept af resolution nr. 49 om kortsigtede foranstaltninger med henblik på en sikker og effektiv anvendelse af TIR- forsendelsesproceduren

EF-Tidende nr. L 181 af 01/08/1995 s. 0032 - 0034

RÅDETS AFGØRELSE af 24. juli 1995 om accept af resolution nr. 49 om kortsigtede foranstaltninger med henblik på en sikker og effektiv anvendelse af TIR-forsendelsesproceduren (95/285/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113,under henvisning til forslag fra Kommissionen, ogud fra følgende betragtninger:Resolution nr. 49 indeholder foranstaltninger, der tager sigte på dels at sikre en korrekt anvendelse af TIR-konvetionen af 1975, dels at forebygge og påvise svig i forbindelse med transport under TIR-proceduren;på grund af den nævnte resolutions indhold er den af væsentlig betydning for Fællesskabet, indtil TIR-konventionen er blevet revideret; derfor bør den accepteres med omgående virkning -TRUFFET FØLGENDE AFGØRELSE:Artikel 1 Resolution nr. 49 om kortsigtede foranstaltninger med henblik på en sikker og effektiv anvendelse af TIR-forsendelsesproceduren, som blev vedtaget den 3. marts 1995 af Den Økonomiske Kommission for Europas Arbejdsgruppe vedrørende Toldspørgsmål i relation til Transport, accepteres herved på Fællesskabets vegne med omgående virkning.Teksten til resolutionen er knyttet til denne afgørelse.Artikel 2 Formanden for Rådet udpeger den person, der er bemyndiget til at give eksekutivsekretæren for Den Økonomiske Kommission for Europa notifikation om Fællesskabets accept med omgående virkning af den i artikel 1 omhandlede resolution.Udfærdiget i Bruxelles, den 24. juli 1995.På Rådets vegneP. SOLBES MIRAFormandKORTSIGTEDE FORANSTALTNINGER MED HENBLIK PÅ EN SIKKER OG EFFEKTIV ANVENDELSE AF TIR-FORSENDELSESPROCEDUREN Resolution nr. 49 vedtaget den 3. marts 1995 af Arbejdsgruppen vedrørende Toldspørgsmål i relation til Transport (ECE/FN)Resolution nr. 49 Arbejdsgruppen vedrørende Toldspørgsmål i relation til Transport,som lægger vægt på, at toldkonventionen om international godstransport på grundlag af TIR-carneter (TIR-konventionen af 1975) kan fungere harmonisk og effektivt og derved lette den internationale godstransport og samhandel,som er bekymret over de mange tilfælde af toldsvig og smugleri, der indtræffer inden for rammerne af TIR-forsendelsessystemet, og som kan bringe lempelserne i TIR-konventionen af 1975 i fare,som er fast besluttet på at bevare TIR-forsendelsessystemet, der fremmer udviklingen af samhandelen, især den internationale godstransport,som er overbevist om, at TIR-forsendelsessystemet kun kan bevares i kraft af en fælles, samordnet indsats fra samtlige parter i TIR-forsendelsessystemet (toldmyndighederne, de nationale carnet-udstedende garanterede organisationer, IRU og forsikringsselskaberne), inden for hvis rammer en ubegrænset informationsudveksling om alle aspekter af systemet anses for væsentlig,har besluttet, at indtil TIR-konventionen af 1975 er blevet revideret, bør de kompetente myndigheder i de kontraherende parter i TIR-konventionen af 1975 hurtigst muligt anvende følgende kortsigtede foranstaltninger:1. For at lette påvisningen af svigagtigt afviklede TIR-carneter og fremskynde færdigbehandlingen af carneterne kan de kontraherende parter, så vidt det er muligt i overensstemmelse med de nationale forskrifter, oprette centralkontorer eller indføre centraliserede procedurer for forvaltning af TIR-carneter.2. De kontraherende parter bør indføre fremskyndede procedurer for afvikling af og efterlysning om transport af følsomme varer.3. De kontraherende parter og IRU træffer alle fornødne foranstaltninger til at sikre, at TIR-carneter »Tabac-Alcool« hurtigt bringes i anvendelse ledsaget af sikkerhedsstillelser i faste beløb, der dækker de potentielle udgifter.4. På grundlag af nationale forskrifter drager de kontraherende parter omsorg for, at bestemmelses- eller udpassagetoldstederne returnerer blad 2 af TIR-carneterne til centralkontorerne eller til afgangs- eller indpassagetoldstederne hurtigst muligt og senest fem arbejdsdage efter afslutningen af en TIR-transport.5. For at lette toldkontrollen af forsendelser med tobak og alkohol kan de kontraherende parter under hensyntagen til deres nationale administrationspraksis begrænse antallet af toldsteder, der er bemyndiget til at antage TIR-carneter »Tabac-Alcool«.6. De kontraherende parter påser, at afgangs- eller indpassagetoldstedet omgående sender bestemmelses- eller udpassagetoldstedet forhåndsunderretning om transporter under toldsegl af tobak og alkohol samt af andre varer, der af de kompetente myndigheder anses som følsomme varer.7. I overensstemmelse med artikel 20 i TIR-konventionen af 1975 fastsætter de kontraherende parter tidsfrister og, så vidt muligt, påbudte ruter for vejkøretøjer og containere ved transport under toldsegl af tobak og alkohol samt af andre varer, der af de kompetente myndigheder anses som følsomme varer. De kontraherende parter opfordres indgående til at anvende de sanktioner, der er fastsat i den nationale lovgivning, hvis forskrifterne ikke overholdes.8. De kontraherende parter drager omsorg for, at bestemmelserne i konventionens artikel 38 om muligheden for midlertidigt eller for stedse at udelukke enhver person, der har gjort sig skyldig i en alvorlig overtrædelse af de toldlove og -bestemmelser, der gælder for internationale godstransporter, fra at gøre brug af TIR-konventionen af 1975, anvendes.9. De kontraherende parter træffer alle fornødne foranstaltninger til at hindre tyveri og ulovlig brug af toldstempler, og de kan fastsætte, at der skal benyttes ny teknik i form af særlig sikkerhedsstempelsværte for at hindre forfalskning af toldstempler.10. De kontraherende parter anmoder IRU og de nationale garanterede organisationer om at anvende de aftalte kriterier og administrative kontrolforanstaltninger effektivt, for så vidt muligt at garantere transportvirksomhedernes troværdighed og integritet.11. De kontraherende parter og de øvrige parter, som er berørte af TIR-forsendelsesproceduren, styrker den indbyrdes udveksling af alle oplysninger vedrørende TIR-forsendelsessystemet i overensstemmelse med deres nationale lovgivning. Med henblik herpå opretter de koordinationscentre for bekæmpelse af svig under de kompetente myndigheder. Adresser, herunder telefon- og telefaxnumre for disse koordinationscentre meddeles så hurtigst som muligt ECE/FN's sekretariat med henblik på udarbejdelse af en international fortegnelse;opfordrer de kontraherende parter til med opmærksomhed at undersøge de forslag fra IRU om iværksættelse af systemer til datamatiseret udveksling af oplysninger med henblik på administration af TIR-carneter, som de vil få tilsendt fra ECE-FN's sekretariat med henblik på eventuel vedtagelse;henstiller til de kontraherende parter i TIR-konventionen af 1975, at de inden den 1. juni 1995 meddeler eksekutivsekretæren for De Forenede Økonomiske Kommission for Europa (ECE/FN), om de accepterer denne resolution;anmoder eksekutivsekretæren for De Forenede Nationers Økonomiske Kommission for Europa (ECE/FN) om at underrette alle kontraherende parter i TIR-konventionen af 1975 om vedtagelsen af denne resolution.


title: 2012/526/EU: Rådets afgørelse af 24. september 2012 om beskikkelse af et estisk medlem af Regionsudvalget

text:
               28.9.2012

               DA

               Den Europæiske Unions Tidende

               L 263/43

         RÅDETS AFGØRELSE
   af 24. september 2012
   om beskikkelse af et estisk medlem af Regionsudvalget
   (2012/526/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den estiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som medlem af Regionsudvalget, efter at Teet KALLASVEEs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som medlem for den resterende del af mandatperioden, dvs. indtil den 25. januar 2015:

               —

               Georg LINKOV, Mayor of Kärdla.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 24. september 2012.

            På Rådets vegne

         A. D. MAVROYIANNIS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: 2008/212/EF: Rådets afgørelse af 18. februar 2008 om principperne, prioriteterne og betingelserne for tiltrædelsespartnerskabet med Den Tidligere Jugoslaviske Republik Makedonien og om ophævelse af afgørelse 2006/57/EF

text:
               19.3.2008

               DA

               Den Europæiske Unions Tidende

               L 80/32

      RÅDETS AFGØRELSE

   af 18. februar 2008
   om principperne, prioriteterne og betingelserne for tiltrædelsespartnerskabet med Den Tidligere Jugoslaviske Republik Makedonien og om ophævelse af afgørelse 2006/57/EF
   (2008/212/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 533/2004 af 22. marts 2004 om etablering af partnerskaber inden for rammerne af stabiliserings- og associeringsprocessen (1), med senere ændringer, særlig artikel 2,
   under henvisning til forslag fra Kommissionen og
   ud fra følgende betragtninger:

               (1)

               Det Europæiske Råd tilsluttede sig på mødet i Thessaloniki den 19. og 20. juni 2003 indførelsen af partnerskaberne som et middel til at virkeliggøre det europæiske perspektiv for landene på det vestlige Balkan.

               (2)

               I henhold til Rådets forordning (EF) nr. 533/2004 træffer Rådet afgørelse om principperne, prioriteterne og betingelserne for partnerskaberne og om enhver efterfølgende tilpasning af disse. Det siges også i forordningen, at opfølgningen på partnerskaberne sikres inden for rammerne af de mekanismer, der er etableret i forbindelse med stabiliserings- og associeringsprocessen, især de årlige statusrapporter.

               (3)

               Det Europæiske Råd gave på sit møde den 17. december 2005 Den Tidligere Jugoslaviske Republik Makedonien status som kandidatland. Der er derfor fremsat et forslag om at ændre forordning 533/2004, så navnet på partnerskabet for dette land ændres fra »europæisk partnerskab« til »tiltrædelsespartnerskab«.

               (4)

               Den 30. januar 2006 vedtog Rådet det andet tiltrædelsespartnerskab med Den Tidligere Jugoslaviske Republik Makedonien (2) efter forslag fra Kommissionen fremsat i november 2005.

               (5)

               Det fremgår af Kommissionens meddelelse »udvidelsesstrategi og vigtigste udfordringer 2006-2007«, at partnerskaberne vil blive revideret ved udgangen af 2007.

               (6)

               Rådet vedtog den 17. juli 2006 forordning (EF) nr. 1085/2006 (3) om oprettelse af et instrument til førtiltrædelsesbistand (Ipa), som fornyer rammen for den finansielle bistand til førtiltrædelseslandene.

               (7)

               Det er derfor hensigtsmæssigt at vedtage et tiltrædelsespartnerskab, der opdaterer det nuværende partnerskab, for derved at fastsætte ajourførte prioriteter for en yderligere indsats på grundlag af konklusionerne i statusrapporten fra 2007 om Den Tidligere Jugoslaviske Republik Makedoniens forberedelser til yderligere integration med Den Europæiske Union.

               (8)

               De kompetente myndigheder i Den Tidligere Jugoslaviske Republik Makedonien bør med henblik på at forberede landet på den videre integration i Den Europæiske Union udarbejde en plan med en tidsplan og specifikke foranstaltninger til realisering af prioriteterne i dette tiltrædelsespartnerskab.

               (9)

               Afgørelse 2006/57/EF bør derfor ophæves —

         TRUFFET FØLGENDE AFGØRELSE:
   Artikel 1
   Principperne, prioriteterne og betingelserne for tiltrædelsespartnerskabet med Den Tidligere Jugoslaviske Republik Makedonien er beskrevet i bilaget.
   Artikel 2
   Gennemførelsen af tiltrædelsespartnerskabet undersøges gennem de mekanismer, der er etableret som led i stabiliserings- og associeringsprocessen, herunder Kommissionens årlige situationsrapporter.
   Artikel 3
   Afgørelse 2006/57/EF ophæves.
   Artikel 4
   Denne afgørelse træder i kraft på tredjedagen efter offentliggørelsen i Den Europæiske Unions Tidende.

      Udfærdiget i Bruxelles, den 18. februar 2008.

            På Rådets vegne

         D. RUPEL

         Formand

      (1)  EUT L 86 af 24.3.2004, s. 1. Ændret ved forordning (EF) nr. 269/2006 (EUT L 47 af 17.2.2006, s. 7).

      (2)  Rådets afgørelse 2006/57/EF af 30. januar 2006 om principperne, prioriteterne og betingelserne for det europæiske partnerskab med Den Tidligere Jugoslaviske Republik Makedonien og om ophævelse af afgørelse 2004/518/EF (EUT L 35 af 7.2.2006, s. 57).

      (3)  EUT L 210 af 31.7.2006, s. 82.

      BILAG
      DEN TIDLIGERE JUGOSLAVISKE REPUBLIK MAKEDONIEN — TILTRÆDELSESPARTNERSKAB 2007
      1.   INDLEDNING
      Det Europæiske Råd tilsluttede sig indførelsen af partnerskaberne som et middel til at virkeliggøre det europæiske perspektiv for landene på det vestlige Balkan. Det foreslåede tiltrædelsespartnerskab opdaterer det europæiske partnerskab fra januar 2006 på grundlag af konklusionerne i Kommissionens statusrapport fra 2007 om Den Tidligere Jugoslaviske Republik Makedonien. Det peger på nye og eksisterende prioriteter, der kræver handling. De nye prioriteter er tilpasset landets specifikke behov og forberedelsesniveau og vil om nødvendigt blive ajourført. Det forventes, at Den Tidligere Jugoslaviske Republik Makedonien udarbejder en plan med en tidsplan og specifikke foranstaltninger til realisering af prioriteterne i tiltrædelsespartnerskabet. Partnerskabet fastsætter også retningslinjer for finansiel bistand til landet.
      2.   PRINCIPPER
      Stabiliserings- og associeringsprocessen skal fortsat danne grundlag for Vestbalkanlandenes tilnærmelse til EU helt frem deres fremtidige tiltrædelse. Prioriteterne for Den Tidligere Jugoslaviske Republik Makedonien vedrører landets evne til at opfylde de kriterier, som Det Europæiske Råd fastlagde på sit møde i København i 1993, og de betingelser, der er blevet fastsat i forbindelse med stabiliserings- og associeringsprocessen, navnlig dem, som Rådet fastsatte i sine konklusioner af 29. april 1997 og 21.- 22. juni 1999, samt indholdet af sluterklæringen fra Zagrebtopmødet den 24. november 2000 og Thessalonikidagsordenen.
      3.   PRIORITETER
      Prioriteterne i dette tiltrædelsespartnerskab er udvalgt ud fra en realistisk forventning om, at Den Tidligere Jugoslaviske Republik Makedonien kan realisere dem helt eller i væsentligt omfang i løbet af de næste par år. Der skelnes mellem prioriteter på kort sigt, som forventes gennemført inden for et til to år, og prioriteter på mellemlang sigt, som forventes gennemført inden for tre til fire år. Prioriteterne vedrører både lovgivning og gennemførelsen heraf.
      I lyset af behovet for at fastlægge prioriteter er der naturligvis andre opgaver, som Den Tidligere Jugoslaviske Republik Makedonien skal udføre, og som kan blive prioriteter i et fremtidigt partnerskab, bl.a. alt afhængigt af, hvilke fremskridt Den Tidligere Jugoslaviske Republik Makedonien gør på et senere tidspunkt.
      Nøgleprioriteterne blandt prioriteterne på kort sigt figurerer samlet i begyndelsen af listen. De er ikke opstillet i rangorden.
      3.1.   PRIORITETER PÅ KORT SIGT
      Nøgleprioriteter

                  —

                  Det skal sikres, at alle forpligtelserne i stabiliserings- og associeringsaftalen gennemføres korrekt.

                  —

                  Der skal arbejdes for en konstruktiv og inklusiv dialog, navnlig på områder, som kræver konsensus mellem alle politiske partier, og inden for rammerne af de demokratiske institutioner.

                  —

                  Der skal sikres en effektiv gennemførelse af politiloven.

                  —

                  Der skal fremvises klare resultater med hensyn til gennemførelse af retsreformer, og retsvæsenets uafhængighed og generelle kapacitet skal styrkes. Reformen af anklagemyndigheden skal gennemføres, og de sidste udnævnelser til domstolsrådet skal foretages.

                  —

                  Der skal fremvises klare resultater med hensyn til gennemførelsen af antikorruptionslovgivningen.

                  —

                  Det skal sikres, at ansættelse og forfremmelse af tjenestemænd foregår uden politisk indblanding, der skal indføres et meritbaseret karrieresystem, og tjenestemandsloven skal gennemføres fuldt ud.

                  —

                  Der skal skæres ned på antallet af hindringer for jobskabelse og især gøres noget ved ungdoms- og langtidsarbejdsløsheden.

                  —

                  Der skal skabes et gunstigere erhvervsklima ved at forbedre overholdelsen af de retsstatslige principper yderligere, styrke de regulerende og tilsynsførende organers uafhængighed, skære ned på sagsbehandlingstiderne og fortsætte registreringen af ejendomsrettigheder.

            Politiske kriterier
      Demokrati og retsstatsforhold

                  —

                  Gennemførelsen af Ohridrammeaftalen skal fortsættes, bl.a. med henblik på at skabe større tillid mellem de etniske grupper.

            Parlament/valg

                  —

                  Det skal sikres, at alle fremtidige valg afvikles i overensstemmelse med valgloven.

                  —

                  Der skal træffes hurtige afgørelser om eventuelle uregelmæssigheder i forbindelse med valghandlingen og pålægges bøder, der virker afskrækkende og forhindrer gentagelser.

                  —

                  Parlamentets kapacitet bør øges, især skal dets ressourcer øges.

            Regering

                  —

                  De lokale forvaltningers åbenhed og ansvarlighed skal styrkes, og gennemsigtigheden skal øges. Især skal den interne kontrol og de interne revisioner styrkes.

                  —

                  Der skal opstilles en tilfredsstillende standard for kommunal skatteopkrævning i hele landet.

                  —

                  Der skal opbygges kapacitet i kommunerne til at forvalte statsejet jord.

                  —

                  Det skal sikres, at der er et tilstrækkeligt stort antal ansatte i kommunerne, og at disse har de fornødne kvalifikationer.

            Offentlig forvaltning

                  —

                  Der skal indføres et meritbaseret karrieresystem for at opbygge en ansvarlig, effektiv og professionel offentlig forvaltning på centralt og lokalt plan.

                  —

                  Der skal sikres en effektiv implementering af den etiske kodeks for tjenestemænd.

                  —

                  Den administrative kapacitet skal styrkes, navnlig ved at udvikle kapaciteten med henblik på strategisk planlægning og politikformulering og ved at skabe muligheder for øget uddannelse, ligesom der skal opstilles en generel strategi for uddannelse af tjenestemænd.

                  —

                  De foranstaltninger, der er vedtaget for at sikre gennemsigtighed i forvaltningen, især i beslutningsprocessen, skal gennemføres effektivt, og civilsamfundets aktive deltagelse skal fremmes yderligere.

                  —

                  Gennemførelsen af reformerne af de retshåndhævende myndigheder skal fortsættes.

                  —

                  Det skal sikres, at der er tilstrækkelig administrativ kapacitet til at programmere og forvalte Ipa-midler effektivt.

            Retsvæsen

                  —

                  De forskellige grundkurser og videregående kurser på uddannelsesakademiet for dommere og anklagere skal videreudvikles.

                  —

                  Arbejdet med at skabe nye domstolsstrukturer og tildele passende midler for at sikre, at de er fuldt operationelle, skal færdiggøres, og deres effektivitet skal øges.

                  —

                  Det skal sikres, at domstolenes afgørelser gennemføres korrekt og fuldt ud.

            Antikorruptionspolitik

                  —

                  Der skal sikres en passende opfølgning af de henstillinger, der er fremsat af statskommissionen mod korruption og af statsrevisionen.

                  —

                  Alle henstillinger fra Sammenslutningen af Stater mod Korruption (Greco) skal gennemføres.

                  —

                  Der skal foretages en styrkelse af den administrative kapacitet, der er nødvendig for at gennemføre de regler, der er vedtaget om finansiering af politiske partier og valgkampagner. Der skal pålægges effektive sanktioner i tilfælde af overtrædelser.

                  —

                  Der skal følges op på undersøgelserne af visse offentligt ansattes skønsmæssige beføjelser.

                  —

                  Der skal sikres fuld gennemførelse af loven om offentlighedens adgang til information.

                  —

                  Samarbejdet mellem institutionerne skal styrkes yderligere.

            Menneskerettigheder og beskyttelse af mindretal

                  —

                  Den europæiske menneskerettighedskonvention, de henstillinger, der er fremsat af Komitéen til Forebyggelse af Tortur, samt rammekonventionen om beskyttelse af nationale mindretal, skal til fulde overholdes.

                  —

                  Reglerne for etik, intern kontrol og professionelle standarder samt menneskerettighedsstandarder skal gennemføres fuldt ud i alle retshåndhævende instanser samt i retsvæsenet og fængselsadministrationen, bl.a. gennem løbende uddannelse.

                  —

                  Der skal stilles tilstrækkelige ressourcer til rådighed til at bringe fængselsforholdene op på en højere standard.

                  —

                  Der skal indføres effektive mekanismer til at identificere, forfølge og straffe alle former for diskrimination af enkeltpersoner eller grupper fra statslige og ikke-statslige organers side.

                  —

                  Beskyttelsen af kvinders og børns rettigheder skal styrkes yderligere.

                  —

                  Strategien for ligelig repræsentation af mindretalssamfund skal ajourføres og gennemføres, navnlig ved at stille tilstrækkelige midler til rådighed og ved at pålægge effektive sanktioner for ikke at nå opstillede mål.

                  —

                  Der skal skabes bedre adgang til uddannelse, domstolene og social velfærd for medlemmer af mindretalsgrupper.

            Regionale anliggender og internationale forpligtelser

                  —

                  Der skal fortsat samarbejdes fuldt ud med Krigsforbrydertribunalet vedrørende det Tidligere Jugoslavien (ICTY), og med henblik på en eventuel tilbagevisning af sager fra ICTY skal alle de nødvendige betingelser, der sikrer en retfærdig rettergang, opfyldes.

                  —

                  Overgangen fra stabilitetspagten til en mere regionalt ejet samarbejdsramme og en effektiv gennemførelse af den centraleuropæiske frihandelsaftale (CEFTA) skal fortsat fremmes.

                  —

                  Der skal sikres gode naboskabsforbindelser, navnlig gennem en intensiveret konstruktiv indsats for at finde en gensidigt acceptabel forhandlingsløsning på navnespørgsmålet med Grækenland inden for rammerne af FN's Sikkerhedsråds resolution 817/93 og 845/93, og handlinger, der kan have en negativ indvirkning herpå, skal undgås.

                  —

                  Samarbejdet med nabolandene skal fremmes, og der skal sikres en effektiv gennemførelse heraf, navnlig hvad angår samarbejde på tværs af grænserne, bekæmpelse af organiseret kriminalitet, ulovlig handel og smugling, retligt samarbejde, grænseforvaltning, tilbagetagelse og miljø.

            Økonomiske kriterier

                  —

                  Registreringen af jord og fast ejendom skal fortsættes og matrikelvæsenet styrkes for at skabe større retlig sikkerhed for de økonomiske aktører og forbedre markedsmekanismernes funktion.

                  —

                  Effektiviteten skal forbedres i den offentlige sektor, navnlig ved at stille yderligere midler til rådighed for uddannelse og opgradering af eksisterende infrastruktur.

            Evne til at påtage sig forpligtelserne ved medlemskab

            Kapitel 1: Frie varebevægelser

                  —

                  Der skal vedtages og gennemføres horisontal lovgivning for at fuldende den nødvendige infrastruktur og sikre en adskillelse af opgaverne mellem de forskellige funktioner (regulering, standardisering, akkreditering, metrologi, overensstemmelsesvurdering og markedsovervågning) i forbindelse med overensstemmelsesvurderingsprocedurer.

                  —

                  Der skal opstilles en omfattende strategi for gennemførelse af gældende EU-lovgivning for relevante horisontale organisationer (standardisering, akkreditering, metrologi og markedsovervågning) og fastsættes måldatoer og en klar ansvarsfordeling i forbindelse med indførelse og effektiv gennemførelse af lovgivningsmæssige foranstaltninger og styrkelse af den administrative kapacitet i de forskellige sektorer.

                  —

                  Der skal udarbejdes en handlingsplan for overholdelsen af EF-traktatens artikel 28-30 med milepæle for intern screening af national lovgivning og administrativ praksis, for indførelse af bestemmelser om gensidig anerkendelse og for de nødvendige efterfølgende ændringer.

                  —

                  Indførelsen af europæiske standarder skal fremskyndes, og der skal gøres en større indsats for at blive fuldt medlem af de europæiske standardiseringsorganisationer.

            Kapitel 3: Etableringsret og fri udveksling af tjenesteydelser

                  —

                  De resterende hindringer for etablering og levering af tjenesteydelser på tværs af grænserne skal fjernes, når det gælder fysiske og juridiske personer fra EU.

                  —

                  Der skal i lovgivningen indføres en sondring mellem levering af tjenesteydelser gennem et fast forretningssted og levering af midlertidig karakter.

            Kapitel 4: Frie kapitalbevægelser

                  —

                  Rammerne for bekæmpelse af hvidvaskning af penge skal styrkes yderligere, bl.a. ved at øge bevidstheden om problemet i de rapporterende institutioner og sikre troværdige håndhævelsesresultater fra de ansvarlige institutioners side. Kapaciteten skal styrkes, og institutionerne skal udveksle efterretningsoplysninger.

                  —

                  Der skal gøres fremskridt med hensyn til at afskaffe de resterende restriktioner for kapitalbevægelser.

            Kapitel 5: Offentlige indkøb

                  —

                  Klagenævnet skal styrkes for at skabe et effektivt klageadgangssystem.

            Kapitel 6: Selskabsret

                  —

                  Der skal udvikles effektive og uafhængige systemer for kvalitetssikring og offentligt tilsyn hvad angår revisorer og revisionsfirmaer. Den relevante administrative kapacitet skal styrkes.

            Kapitel 7: Lovgivning om intellektuel ejendomsret

                  —

                  Der skal opstilles en national strategi og handlingsplan for opbygning af den nødvendige kapacitet til gennemførelse og håndhævelse af gældende EU-ret inden hvert område, der er omfattet af dette kapitel, med særlig fokus på behovet for at tilbyde specialkurser til retshåndhævende myndigheder, dommere, anklagere og toldembedsmænd.

                  —

                  Der skal iværksættes offentlige oplysningskampagner, og samarbejdet mellem de retshåndhævende myndigheder og mellem alle relevante interessenter skal forbedres.

            Kapitel 8: Konkurrencepolitik

                  —

                  Der skal kunne fremvises troværdige resultater på kartelområdet, og der skal fokuseres på de mest alvorlige overtrædelser af konkurrencelovgivningen.

                  —

                  Der skal indføres en effektiv efterfølgende kontrol af statsstøtte.

                  —

                  Den administrative kapacitet i kommissionen for konkurrencebeskyttelse skal styrkes og det nødvendige budget og personale stilles til rådighed.

                  —

                  Der skal sikres en gennemsigtig og ikke-diskriminerende anvendelse af konkurrencelovgivningen.

            Kapitel 9: Finansielle tjenesteydelser

                  —

                  Lovgivnings- og tilsynsrammerne og herunder håndhævelsen skal styrkes for så vidt angår den finansielle sektor og specielt forsikringssektoren og værdipapirmarkederne.

                  —

                  Det skal sikres, at den uafhængige tilsynsmyndighed for forsikringsbranchen bliver operationel og får tilstrækkeligt personale.

            Kapitel 10: Informationssamfundet og medier

                  —

                  Overtrædelsen af stabiliserings- og associeringsaftalen skal bringes til ophør ved at træffe alle nødvendige foranstaltninger til at opfylde forpligtelsen til at liberalisere sektoren for elektronisk kommunikation, herunder vedtage al nødvendig sekundær lovgivning og yderligere styrke reguleringsmyndighederne.

                  —

                  Der skal sikres konkurrencebeskyttelse over for operatører med stærk markedsposition.

                  —

                  Uafhængigheden og den administrative kapacitet skal styrkes for så vidt angår reguleringsmyndighederne for elektronisk kommunikation og elektroniske medier.

                  —

                  Der skal sikres en stabil og holdbar finansieringskilde for public service-, radio- og tv-virksomhed og radio- og tv-rådet.

            Kapitel 11: Landbrug og udvikling af landdistrikterne

                  —

                  Matrikelregistreringen af landbrugsjord skal fremskyndes.

                  —

                  Der skal sikres indsamling og behandling af gode og pålidelige landbrugsdata.

                  —

                  Forberedelserne skal fortsættes med henblik på at etablere effektive og finansielt sunde betalingsorganer til forvaltning og kontrol af landbrugsfonde, som opfylder EU's krav og internationale revisionsstandarder.

            Kapitel 12: Fødevaresikkerhed, veterinær- og plantesundhedspolitik

                  —

                  Tilpasningen af lovgivningen til gældende EU-veterinær- og plantesundhedslovgivning skal fortsætte med fokus på rammelovgivning, der er forenelig med EU-retten.

                  —

                  Veterinærtjenestens kapacitet skal fortsat styrkes, både på centralt og lokalt plan, med henblik på at indføre et EU-kompatibelt kontrolsystem, specielt for importkontrol.

                  —

                  Det skal sikres, at systemet til identifikation af kvæg og registrering af deres flytninger bliver operationelt, og der skal indføres et system til identifikation af grise, får og geder.

                  —

                  Systemerne til kontrol af dyresygdomme og dyresundhed skal tilpasses yderligere til EU's lovgivningsmæssige og institutionelle krav samt tilpasses til beredskabsplanerne for anmeldelsespligtige sygdomme.

                  —

                  Det skal vurderes, om landbrugsfødevarevirksomhederne overholder EU's krav, der skal tjene som grundlag for en fremtidig opgraderingsplan for disse virksomheder.

            Kapitel 14: Transportpolitik

                  —

                  Gennemførelsen af aftalememorandummet om udviklingen af det sydøsteuropæiske regionale net af basale transportforbindelser skal fortsætte, og samarbejdet med det sydøsteuropæiske transportobservatorium skal styrkes.

                  —

                  Tilpasningen til EU-lovgivningen på transportområdet skal fortsætte, specielt hvad angår transport af farligt gods, markedsadgang, sociale vilkår, indførelse af digitale fartskrivere og forbedring af trafiksikkerheden på vejene.

                  —

                  Der skal oprettes et tilsynsorgan for jernbanesektoren, der er uafhængigt af infrastrukturforvaltningen og jernbaneselskaberne, der skal oprettes en sikkerhedsmyndighed, der er ansvarlig for udstedelsen af sikkerhedscertifikater, og lovgivningen skal tilpasses EU's regler om transport af farligt gods med jernbane. Den finansielle stabilitet skal sikres ved at kompensere for public service-forpligtelser inden for personbefordring og ved at nedbringe gælden.

                  —

                  De forpligtelser, der er indgået under den første overgangsfase i aftalen om det fælles europæiske luftfartsområde, skal gennemføres, herunder den relevante luftfartslovgivning.

                  —

                  Den civile luftfartsmyndigheds administrative kapacitet skal styrkes.

            Kapitel 15: Energi

                  —

                  Tilpasningen af lovgivningen om de nationale el- og gasmarkeder, energieffektivitet og vedvarende energikilder til gældende EU-lovgivning med henblik på gradvis at åbne energimarkedet for konkurrence skal fortsætte.

                  —

                  Energitilsynskommissionens uafhængighed skal fortsat styrkes.

                  —

                  De forpligtelser, der følger af energifællesskabstraktaten for så vidt angår fuldstændig gennemførelse af EU-retten om det indre gas- og elmarked og om grænseoverskridende elektricitetsudveksling, skal opfyldes.

                  —

                  Den administrative kapacitet skal styrkes i alle energisektorer, herunder energiagenturet på området for energieffektivitet og vedvarende energikilder.

                  —

                  Der skal opføres en passende lagerfacilitet til radioaktivt materiale.

                  —

                  Det skal sikres, at strålesikkerhedsdirektoratet fungerer korrekt og uafhængigt.

            Kapitel 16: Fiskale bestemmelser

                  —

                  Den administrative kapacitet til at gennemføre skattelovgivningen og bekæmpe skatteunddragelse skal øges.

                  —

                  Der skal træffes strukturelle foranstaltninger til hurtigt at reformere kontrolpolitikken og forbedre kontrolkapaciteten.

                  —

                  Der skal udvikles en revisionsstrategi og passende it-systemer.

                  —

                  Der skal gives tilsagn om overholdelse af principperne i adfærdskodeksen for erhvervsbeskatning, og det skal sikres, at nye skatteforanstaltninger er i overensstemmelse hermed.

            Kapitel 18: Statistikker

                  —

                  Kapaciteten skal styrkes i statens statistiske kontor for at sikre rettidig gennemførelse af den næste befolkningstælling og muliggøre den fortsatte udvikling af nationalregnskaber og de underliggende statistikker. Især skal de sidste huller lukkes i indsamlingen og behandlingen af landbrugs- og erhvervsstatistikker i overensstemmelse med EU's standarder og metodologi, og indrapporteringen af statistiske data til Eurostat skal øges.

                  —

                  Der skal lægges sidste hånd på oprettelsen af det erhvervsstatistiske register og landbrugsregistreret og herunder indføres rutiner, der sikrer, at registrene indeholder ajourførte oplysninger.

            Kapitel 19: Social- og arbejdsmarkedspolitik samt beskæftigelse

                  —

                  Der skal fortsættes med gennemførelse af gældende EU-lovgivning, og de dermed forbundne forvaltnings- og håndhævelsesstrukturer skal styrkes, herunder arbejdsinspektoraterne.

                  —

                  Der skal sikres en administrativ kapacitet til at gennemføre politikkerne for social inddragelse og beskyttelse.

                  —

                  Der skal skabes en velfungerende og repræsentativ social dialog.

                  —

                  Der skal gøres en yderligere indsats for at for at forbedre forholdene for de handicappede.

            Kapitel 20: Erhvervs- og industripolitik

                  —

                  Der skal udarbejdes og gennemføres en industristrategi, der kan fremme vækst og innovation.

                  —

                  Der skal indføres en systematisk evaluering af virkningen af ny lovgivning for virksomhederne.

                  —

                  Der skal tilføres yderligere midler til SMV-departementet og SMV-agenturet, og der skal ligeledes sikres gennemførelse af SMV-strategien og -handlingsplanen samt det europæiske charter for små virksomheder.

                  —

                  Arbejdet med forenklingen af lovgivningen og den såkaldte »lovgivningsguillotine« og med afskaffelsen af de bureaukratiske hindringer for erhvervslivet skal fortsætte; der skal indføres konsekvensvurdering af lovgivningen.

            Kapitel 22: Regionalpolitik og samordning af strukturinstrumenterne

                  —

                  Etableringen af institutionelle strukturer og den administrative kapacitet skal styrkes med hensyn til programmering, projektforberedelse, overvågning, evaluering og økonomisk forvaltning og kontrol, især i fagministerierne, for at gennemføre EU-førtiltrædelsesprogrammerne som forberedelse til anvendelsen af Fællesskabets samhørighedspolitik.

                  —

                  Der skal lægges sidste hånd på den nationale strategi for regionaludvikling.

            Kapitel 23: Retsvæsenet og grundlæggende rettigheder

                  —

                  Den nationale lov om beskyttelse af persondata skal gennemføres. Tillægsprotokollen til Europarådets konvention om beskyttelse af det enkelte menneske i forbindelse med elektronisk databehandling af personoplysninger, om tilsynsmyndigheder og grænseoverskridende dataudveksling skal undertegnes og ratificeres.

                  —

                     Ang. andre prioriteter henvises til afsnittet om politiske kriterier.

            Kapitel 24: Retfærdighed, frihed og sikkerhed

                  —

                  Der skal fortsættes med at gennemføre handlingsplanen for integreret grænseforvaltning, udvikle de vigtigste databaser for grænseforvaltning og sikre deres sammenkobling, opgradere udstyr til dokumentanalyse og grænseovervågning, sikre en effektiv gennemførelse af kravene til udstedelse af rejse- og identitetsdokumenter af høj kvalitet og tilbyde yderligere uddannelse til personale.

                  —

                  Der skal stilles passende finansiering og uddannelse til rådighed til gennemførelse af politireformen, koordineringen og samarbejdet mellem politiorganer og mellem politiet og andre retshåndhævende myndigheder skal styrkes, og samarbejdet mellem kriminalpolitiet og de offentlige anklagere, skal også styrkes.

                  —

                  Der skal udvikles og gennemføres en omfattende strategi for menneskelige ressourcer og uddannelse inden for politiet, og dets udstyr skal opgraderes.

                  —

                  Kampen mod organiseret kriminalitet skal intensiveres yderligere, navnlig ved at gøre bedre brug af særlige efterforskningsforanstaltninger og ved straks at udstede og følge op på internationale arrestordrer (herunder for datakriminalitet med særlig fokus på børnepornografi), der skal skabes et integreret efterretningssystem til fælles brug for de organer, der beskæftiger sig med bekæmpelse af organiseret kriminalitet, herunder menneskehandel og handel med våben og narkotika.

                  —

                  Bestræbelserne på at gennemføre den nationale handlingsplan til bekæmpelse af menneskehandel skal øges, og kapaciteten til at efterforske datakriminalitet skal styrkes.

                  —

                  Tilbagetagelsesaftalen mellem EF og Den Tidligere Jugoslaviske Republik Makedonien skal implementeres, og der skal forhandles tilbagetagelsesaftaler med transitmigranternes hjemlande.

                  —

                  Arbejdet skal intensiveres med at indføre et retsgrundlag, der garanterer rettighederne for de personer, der har behov for (international) beskyttelse.

                  —

                  Det skal sikres, at lovgivningen om asyl og udlændinge tilpasses den relevante EU-lovgivning.

            Kapitel 25: Videnskab og forskning

                  —

                  Kapaciteten i forbindelse med forskning og teknologisk udvikling skal styrkes for at sikre, at landet får udbytte af deltagelsen i Fællesskabets rammeprogrammer.

                  —

                  Arbejdet ved at udforme en integreret forskningspolitik skal påbegyndes, og der skal træffes foranstaltninger til at blive integreret i det europæiske forskningsområde.

            Kapitel 26: Uddannelse og kultur

                  —

                  De retlige og administrative rammer for forvaltning af programmerne vedrørende livslang læring og aktive unge skal færdiggøres og gennemførelsesorganerne styrkes.

            Kapitel 27: Miljø

                  —

                  Den lovgivningsmæssige tilpasning til gældende EU-lovgivning skal fortsætte, navnlig med hensyn til luftkvalitet, affaldshåndtering og vandkvalitet, og gennemførelsen af lovgivningen og miljøovervågningen skal forbedres betydeligt.

                  —

                  Miljøinspektoratet og andre håndhævelsesmyndigheder skal styrkes, der skal skabes troværdige resultater med hensyn til håndhævelse, og det skal sikres, at bøder og andre sanktioner anvendes effektivt og har en afskrækkende virkning.

                  —

                  Den administrative kapacitet skal styrkes på nationalt og lokalt plan, og koordineringen mellem administrative organer med ansvar for miljørelaterede spørgsmål skal forbedres.

                  —

                  Der skal udarbejdes strategiske planer, herunder finansielle strategier, og der skal udarbejdes en national strategi for affaldshåndtering og en plan for affaldshåndtering.

                  —

                  Der skal udvikles en miljøinvesteringsstrategi baseret på et skøn over omkostningerne ved tilpasningen.

                  —

                  Miljøbeskyttelseskravene skal integreres i andre sektorpolitikker, bl.a. ved at iværksætte miljøkonsekvensvurderinger.

                  —

                  Investeringerne i miljøinfrastrukturer skal øges med særlig vægt på opsamling og behandling af spildevand, drikkevandsforsyning, bekæmpelse af luftforurening og affaldshåndtering.

            Kapitel 29: Toldunionen

                  —

                  Den administrative kapacitet til gennemførelse af toldlovgivningen og bekæmpelse af grænseoverskridende kriminalitet skal øges.

                  —

                  Lovgivningen og procedurerne skal tilnærmes yderligere til gældende EU-lovgivning, specielt på områderne forsendelse og toldkontingenter.

                  —

                  Loven om teknologiske/industrielle udviklingszoner skal tilpasses til gældende EU-lovgivning.

            Kapitel 31: Udenrigs-, sikkerheds- og forsvarspolitik

                  —

                  Der skal gennemføres lovgivning til håndhævelse af den fælles holdning, når det drejer sig om internationale restriktive foranstaltninger.

            Kapitel 32: Finansiel kontrol

                  —

                  Strategidokumentet for offentlig intern finansiel kontrol (PIFC) skal revideres, og der skal fremlægges love om PIFC og intern revision for at gøre både PIFC-politikkerne og eksisterende lovgivning omfattende og sammenhængende; desuden skal handlingsplanen for gennemførelse af prioriteterne på mellemlang sigt i relation til PIFC ajourføres.

                  —

                  Etableringen af interne revisionsenheder i centrale statsinstitutioner skal færdiggøres, der skal skabes lignende enheder på kommunalt niveau, hvor det er hensigtsmæssigt og der skal sikres tilstrækkeligt personale, uddannelse og udstyr.

                  —

                  Der skal udvikles effektive systemer til forvaltning, overvågning, kontrol og revision, som er nødvendige for en decentraliseret gennemførelse af programmerne under EU's førtiltrædelsesinstrumenter.

            3.2.   PRIORITETER PÅ MELLEMLANG SIGT
      Politiske kriterier
      Demokrati og retsstatsforhold
      Regering

                  —

                  Decentraliseringsprocessen skal fuldføres.

            Offentlig forvaltning

                  —

                  Forvaltningens kapacitet til at gennemføre stabiliserings- og associeringsaftalen skal videreudvikles.

            Antikorruptionspolitik

                  —

                  Strategien til bekæmpelse af korruption skal fuldføres.

                  —

                  Alle forordninger med relation til forebyggelse af interessekonflikter skal håndhæves i overensstemmelse med internationale standarder.

            Menneskerettigheder og beskyttelse af mindretal

                  —

                  Respekten for menneskerettighederne skal fremmes yderligere i de retshåndhævende instanser og i centre for frihedsberøvede og fængsler.

                  —

                  Gennemførelsen af strategien for ligelig repræsentation af mindretalssamfund skal videreføres.

            Regionale anliggender og internationale forpligtelser

                  —

                  Regional dialog, stabilitet, gode naboskabsforbindelser og samarbejde skal fremmes.

            Økonomiske kriterier

                  —

                  Bestræbelserne på at sikre et holdbart elmarked i betragtning af landets liberaliseringstilsagn skal øges ved at fjerne eksisterende forvridninger som følge af ikke-omkostningsdækkende priser og ved at styrke tilsynsmyndighederne og den fysiske infrastruktur.

                  —

                  Kvaliteten skal øges i de offentlige udgifter ved at styrke den offentlige sektors kapacitet med hensyn til mellemfristet planlægning og ved at forbedre budgetgennemførelsen. Der skal fortsat gøres en kvalitativ indsats på uddannelsesområdet ved at afsætte opfølgende midler til infrastruktur og til det personale, der er nødvendigt for en fuldstændig gennemførelse af de nylige reformer i uddannelsessektoren.

                  —

                  Der skal fortsat skabes bedre resultater på arbejdsmarkedet, og arbejdsløsheden skal nedbringes, navnlig ved at træffe yderligere foranstaltninger til at tage fat om ungdoms- og langtidsarbejdsløsheden og ved at modernisere socialsikrings- og uddannelsessystemet.

                  —

                  Der skal fortsat gøres en indsats for at integrere den uformelle sektor i den formelle økonomi.

                  —

                  Landets infrastruktur skal opgraderes, især for energi og transport, for at styrke økonomiens konkurrenceevne generelt.

            Evne til at påtage sig forpligtelserne ved medlemskab

            Kapitel 1: Frie varebevægelser

                  —

                  Der skal udvikles en markedsovervågningsstruktur i overensstemmelse med gældende EU-lovgivning.

            Kapitel 3: Etableringsret og fri udveksling af tjenesteydelser

                  —

                  Lovgivningen skal tilpasses til gældende EU-lovgivning om gensidig anerkendelse af erhvervskvalifikationer, herunder også bestemmelserne på uddannelsesområdet, og de nødvendige administrative strukturer skal udvikles.

                  —

                  Der skal foretages en tilpasning til gældende EU-lovgivning om posttjenester; der skal bl.a. oprettes en uafhængig national tilsynsmyndighed.

            Kapitel 5: Offentlige indkøb

                  —

                  Der skal opnås en fuldt operationel struktur for offentlige indkøb, som sikrer, at offentlige indkøbsprocedurer afvikles i fuld overensstemmelse med EF-standarderne. Der skal ske en udvikling af elektroniske indkøb.

            Kapitel 7: Lovgivning om intellektuel ejendomsret

                  —

                  Der skal opbygges den nødvendige kapacitet til at gennemføre og håndhæve gældende EU-lovgivning på hvert af de områder, der er omfattet af dette kapitel, og der skal kunne fremvises tilfredsstillende resultater med hensyn til efterforskning, retsforfølgelse og retslig behandling af piratkopiering og varemærkeforfalskning.

            Kapitel 8: Konkurrencepolitik

                  —

                  Der skal foretages en yderligere tilpasning af lovgivningen til gældende EU-lovgivning om karteller og statsstøtte.

                  —

                  Der skal foretages en yderligere forbedring af resultaterne med hensyn til håndhævelse af kartel- og statsstøttereglerne.

                  —

                  Der skal skabes øget bevidsthed i de offentlige institutioner, erhvervslivet og offentligheden generelt.

            Kapitel 9: Finansielle tjenesteydelser

                  —

                  Der skal kunne dokumenteres troværdige resultater med hensyn til bekæmpelse af bilkørsel uden ansvarsforsikring.

                  —

                  Der skal foretages en yderligere tilpasning af lovgivningen til EU-lovgivningen inden for finansielle tjenesteydelser.

            Kapitel 11: Landbrug og udvikling af landdistrikterne

                  —

                  Landbrugsforvaltningens kapacitet skal opgraderes og forberedelserne til iværksættelse og praktisk anvendelse af den fælles landbrugspolitiks forvaltningsmekanismer fuldføres, særlig det integrerede forvaltnings- og kontrolsystem (IACS), og der skal sikres et velfungerende markidentifikationssystem (LPIS).

            Kapitel 12: Fødevaresikkerhed, veterinær- og plantesundhedspolitik

                  —

                  Lovgivningen skal tilnærmes yderligere til EU-retten for transmissible spongiforme encephalopatier (TSE) og animalske biprodukter, håndhævelsen deraf skal gennemføres og kontrolleres, og de nødvendige indsamlings- og behandlingssystemer skal oprettes.

                  —

                  Der skal oprettes en plantesundhedsmyndighed med de nødvendige personalemæssige ressourcer. Plantesundhedslovgivningen skal tilpasses yderligere til gældende EU-lovgivning.

                  —

                  Der skal vedtages og gennemføres en plan for opgradering af landbrugsfødevarevirksomheder.

                  —

                  Der skal foretages en styrkelse af laboratoriekapaciteten inden for fødevaresikkerhed og på veterinær- og plantesundhedsområdet.

            Kapitel 14: Transportpolitik

                  —

                  Der skal fortsat arbejdes med at afslutte tilpasningen af vejtransportlovgivningen til gældende EU-lovgivning (herunder indførelsen af digitale fartskrivere), tilpasningen til gældende EU-lovgivning på jernbaneområdet (første og anden jernbanepakke og interoperabilitet skal fortsættes), og der skal opnås fuld tilpasning til luftfartslovgivningen og sikres en konsekvent håndhævelse af alle gældende forskrifter.

                  —

                  Forpligtelserne i henhold til den anden overgangsfase i aftalen om det fælles europæiske luftfartsområde skal opfyldes.

            Kapitel 15: Energi

                  —

                  Bestræbelserne på at sikre en tilstrækkelig energiforsyning og udvikle og gennemføre en energipolitik i overensstemmelserne med forpligtelserne i henhold til energifællesskabstraktaten skal videreføres.

            Kapitel 17: Økonomisk og monetær politik

                  —

                  De retlige rammer skal tilpasses for at sikre centralbankens fulde uafhængighed.

            Kapitel 18: Statistikker

                  —

                  Alle statistiske områder skal videreudvikles, der skal opnås fuld harmonisering inden for centrale områder hvad angår frekvens, omfang, klassificering, punktlighed og kvalitet, og der skal indføres et ensartet forvaltnings- og produktionssystem.

                  —

                  Der skal indføres et velkoordineret nationalt statistisk system.

            Kapitel 19: Social- og arbejdsmarkedspolitik samt beskæftigelse

                  —

                  Der skal udvikles en permanent mekanisme for social dialog.

                  —

                  Der skal opstilles en langfristet politik for social inddragelse, og sårbare grupper skal have lettere adgang til arbejdsmarkedet.

                  —

                  De sociale beskyttelsespolitikker skal styrkes yderligere.

                  —

                  Der skal udvikles mekanismer til at overvåge forholdene for handicappede.

            Kapitel 20: Erhvervs- og industripolitik

                  —

                  Der skal videreudvikles mekanismer til støtte for SMV'er og skabes bedre adgang for SMV'er til finansielle tjenesteydelser. Der skal udarbejdes og gennemføres en industristrategi, der kan fremme vækst og innovation.

                  —

                  Der skal opstilles og gennemføres en strategi for integrering af iværksætteruddannelse baseret på succesrige donorstøttede pilotprojekter.

            Kapitel 22: Regionalpolitik og samordning af strukturinstrumenterne

                  —

                  Den administrative kapacitet skal styrkes på centralt plan og udvikles på regionalt og lokalt plan. Der skal sikres en klar ansvarsfordeling, og kapaciteten til samordning mellem udpegede gennemførelsesmyndigheder/strukturer, herunder lokale myndigheder, skal styrkes.

            Kapitel 24: Retfærdighed, frihed og sikkerhed

                  —

                  Der skal foretages en tilpasning til relevant gældende EU-lovgivning på området asyl og immigration.

            Kapitel 25: Videnskab og forskning

                  —

                  Der skal føres en integreret forskningspolitik.

            Kapitel 26: Uddannelse og kultur

                  —

                  Bestræbelserne på at forbedre kvaliteten i uddannelsessystemet, herunder grundskolen, skal fortsættes, og der skal skabes et moderne erhvervsuddannelsessystem og et højere uddannelsessystem med tilknytning til arbejdsmarkedet og under hensyntagen til de økonomiske behov, og landet skal fremme det regionale samarbejde om højere uddannelse.

            Kapitel 27: Miljø

                  —

                  Miljøbeskyttelseskravene skal fortsat integreres i andre sektorpolitikker, især ved at iværksætte miljøkonsekvensvurderinger.

                  —

                  Investeringerne i miljøinfrastrukturer skal øges yderligere med særlig vægt på opsamling og behandling af spildevand, drikkevandsforsyning, bekæmpelse af luftforurening og affaldshåndtering.

            Kapitel 28: Forbruger- og sundhedsbeskyttelse

                  —

                  Tilpasningen til gældende EU-lovgivning om forbrugerbeskyttelse skal fuldføres, og den administrative kapacitet, som er nødvendig for et effektivt markedstilsyn, skal styrkes.

                  —

                  Tilpasningen til gældende EU-lovgivning med hensyn til offentlig sundhedspolitik skal fortsættes, i særlig grad inden for områderne tobak, blod, væv og celler samt smitsomme sygdomme. Den institutionelle, administrative og finansielle kapacitet i den offentlige sundhedssektor skal styrkes.

                  —

                  Hvad mentale sygdomme angår, skal der skabes behandlingsmuligheder i lokalsamfundet som et alternativ til indlæggelse på institutioner, og det skal sikres, at der tildeles tilstrækkelige finansielle midler til behandling af mentalt syge.

            Kapitel 31: Udenrigs-, sikkerheds- og forsvarspolitik

                  —

                  Aftalen med USA om betingelserne for overgivelse af personer til Den Internationale Straffedomstol skal bringes i overensstemmelse med EU's overordnede principper, som blev vedtaget af Det Europæiske Råd i september 2002.

            Kapitel 32: Finansiel kontrol

                  —

                  EU's model for offentlig intern finansiel kontrol (decentraliseret ledelsesansvar og funktionelt uafhængig intern revision — PIFC) skal udvikles yderligere og gennemføres ved hjælp af en sammenhængende lovgivning og en passende institutionel kapacitet under Finansministeriets vejledning.

                  —

                  Den operationelle kapacitet samt den funktionelle og finansielle uafhængighed i statsrevisionen skal styrkes yderligere.

                  —

                  Der skal implementeres procedurer og administrativ kapacitet til at sikre en effektiv beskyttelse af EU's finansielle interesser.

            4.   PROGRAMMERING
      Fællesskabets bistand til de vestlige Balkanlande inden for rammerne af stabiliserings- og associeringsprocessen ydes ved hjælp af de eksisterende finansielle instrumenter, særlig forordning (EF) nr. 1085/2006 (Ipa), og, for programmer vedtaget før 2007, Rådets forordning (EF) nr. 2666/2000 (CARDS-forordningen) (1). Finansieringsaftalerne tjener som retsgrundlag for gennemførelsen af de konkrete programmer. Denne afgørelse får derfor ingen finansielle virkninger. Den Tidligere Jugoslaviske Republik Makedonien kan få adgang til finansiering fra flerlandeprogrammer og horisontale programmer.
      5.   KONDITIONALITET
      Bistand til de vestlige Balkanlande er betinget af yderligere fremskridt med opfyldelsen af Københavnskriterierne og kravene i stabiliserings- og associeringsaftalen samt af virkeliggørelsen af de specifikke prioriteter for dette tiltrædelsespartnerskab. Opfyldes disse betingelser ikke, kan Rådet træffe passende foranstaltninger på grundlag af artikel 21 i forordning (EF) nr. 1085/2006 eller i tilfælde af programmer iværksat inden 2007 på grundlag af artikel 5 i forordning (EF) nr. 2666/2000. Bistanden er ligeledes underlagt de betingelser, Rådet har fastlagt i sine konklusioner af 29. april 1997, bl.a. hvad angår modtagernes pligt til at gennemføre demokratiske, økonomiske og institutionelle reformer. Der er ligeledes særlige betingelser i de individuelle årlige programmer. Finansieringsafgørelserne vil blive fulgt af en finansieringsaftale, der undertegnes med Den Tidligere Jugoslaviske Republik Makedonien.
      6.   OVERVÅGNING
      Gennemførelsen af tiltrædelsespartnerskabet overvåges inden for rammerne af de mekanismer, der er etableret som led i stabiliserings- og associeringsprocessen, især Kommissionens årlige rapporter.

         (1)  EFT L 306 af 7.12.2000, s. 1. Senest ændret ved forordning (EF) nr. 2112/2005 (EUT L 344 af 27.12.2005, s. 23).


title: Rådets afgørelse 2013/43/FUSP af 22. januar 2013 om fortsatte EU-aktiviteter til støtte for forhandlingerne om traktaten om våbenhandel inden for rammerne af den europæiske sikkerhedsstrategi

text:
               23.1.2013

               DA

               Den Europæiske Unions Tidende

               L 20/53

      RÅDETS AFGØRELSE 2013/43/FUSP
   af 22. januar 2013
   om fortsatte EU-aktiviteter til støtte for forhandlingerne om traktaten om våbenhandel inden for rammerne af den europæiske sikkerhedsstrategi
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og artikel 31, stk. 1, og
   ud fra følgende betragtninger:

               (1)

               Det Europæiske Råd vedtog den 12. december 2003 en europæisk sikkerhedsstrategi, hvori det udtrykte ønske om en international orden baseret på effektiv multilateralisme. Den europæiske sikkerhedsstrategi anerkender De Forenede Nationers pagt som den grundlæggende ramme for internationale forbindelser. Det er en af Unionens prioriteter at styrke De Forenede Nationer (FN) ved at sætte organisationen i stand til at leve op til sit ansvar og handle effektivt.

               (2)

               Den 6. december 2006 vedtog FN's Generalforsamling resolution 61/89 »På vej mod en traktat om våbenhandel: fastlæggelse af fælles internationale standarder for import, eksport og overførsel af konventionelle våben«, hvori den efterlyste FN-medlemsstaternes mening om en potentiel traktat og nedsatte en gruppe af regeringseksperter (GGE), der skal fortsætte overvejelserne og dermed indlede FN-processen med henblik på en traktat om våbenhandel (»traktatprocessen«).

               (3)

               Den 2. december 2009 vedtog FN's Generalforsamling resolution 64/48 »Traktaten om våbenhandel«, hvorved den besluttede i 2012 at indkalde en FN-konference om traktaten om våbenhandel for at udarbejde et juridisk bindende instrument om de højest mulige fælles internationale standarder for overførsler af konventionelle våben.

               (4)

               I sine konklusioner af 11. december 2006, 10. december 2007, 12. juli 2010 og 25. juni 2012 hilste Rådet de forskellige faser af traktatprocessen velkommen og udtrykte sit stærke engagement i, at forhandlingerne om et nyt juridisk bindende internationalt instrument bliver en succes; instrumentet bør fastlægge de højest mulige fælles internationale standarder med henblik på at regulere lovlig handel med konventionelle våben, og det bør være relevant for alle FN-medlemsstaterne og vil derfor kunne blive universelt.

               (5)

               For at gøre traktatprocessen inklusiv og relevant vedtog Rådet den 19. januar 2009 afgørelse 2009/42/FUSP om støtte til EU's aktiviteter med henblik på at fremme processen hen imod en traktat om våbenhandel mellem tredjelande inden for rammerne af den europæiske sikkerhedsstrategi (1) og den 14. juni 2010 afgørelse 2010/336/FUSP om EU's aktiviteter til støtte for traktaten om våbenhandel inden for rammerne af den europæiske sikkerhedsstrategi (2), der omfattede en række regionale seminarer, som dækkede hele verden. Formålet med disse outreacharrangementer var at støtte forberedelsesprocessen frem til FN-konferencen i 2012 om traktaten om våbenhandel for at gøre drøftelserne bredere, fremlægge konkrete anbefalinger og hjælpe FN-medlemsstaterne med at udvikle og forbedre ekspertise til at gennemføre en effektiv kontrol med våbenoverførsler, når traktaten træder i kraft.

               (6)

               Der var indkaldt til FN-konferencen om traktaten om våbenhandel i FN-hovedkvarteret i New York den 2.-27. juli 2012 for at udarbejde et juridisk bindende instrument om de højest mulige fælles internationale standarder for overførsel af konventionelle våben. Konferencen kunne ikke nå til enighed om et afsluttende dokument inden for den fastsatte frist. Der blev dog gjort betydelige fremskridt under forhandlingerne som afspejlet i det traktatudkast, som konferencens formand fremlagde den 26. juli 2012.

               (7)

               Den 7. november 2012 vedtog FN's Generalforsamlings 1. Komité et udkast til resolution »Traktaten om våbenhandel«, hvori den besluttede at indkalde til den afsluttende FN-konference om traktaten om våbenhandel i New York den 18.-28. marts 2013; konferencen skal være underlagt de procedureregler, der blev vedtaget for konferencen i juli 2012, med henblik på at afslutte udarbejdelsen af traktaten om våbenhandel på grundlag af det traktatudkast, som formanden for den forrige FN-konference fremlagde den 26. juli 2012.

               (8)

               På baggrund af resultatet af FN-konferencen i juli 2012, af aktiviteterne i henhold til tidligere afgørelse 2009/42/FUSP og afgørelse 2010/336/FUSP og af behovet for at bidrage til en vellykket afslutning af forhandlingerne bør Unionen fortsat støtte traktatprocessen for at sikre, at den hurtigst muligt fører til vedtagelse af en juridisk bindende traktat, der er effektiv og kan gennemføres. Den fortsatte EU-støtte til traktatprocessen bør bidrage til en vellykket afslutning af forhandlingerne på FN-konferencen den 18.-28. marts 2013 og fremme gennemførelsesindsatsen i de tredjelande, der skal efterkomme en fremtidig traktat om våbenhandel —

         VEDTAGET DENNE AFGØRELSE:
   Artikel 1
   1.   Med henblik på at støtte traktaten om våbenhandel iværksætter Unionen aktiviteter med følgende mål:

               —

               at støtte en vellykket afslutning af FN-forhandlingerne om en traktat om våbenhandel

               —

               at hjælpe FN's medlemsstater med at udvikle og forbedre national og regional ekspertise til at gennemføre effektiv kontrol med våbenoverførsler for at sikre, at den fremtidige traktat om våbenhandel vil være så effektiv som muligt, når den træder i kraft.

         2.   For at nå de i stk. 1 omhandlede mål gennemfører Unionen følgende projektaktivitet:

               —

               afholdelse af to seminarer for regeringseksperter med henblik på at lette afslutningen af forhandlingerne og den fremtidige gennemførelse af traktaten om våbenhandel.

         Bilaget indeholder en detaljeret beskrivelse af den i dette stykke omhandlede projektaktivitet.
   Artikel 2
   1.   Unionens højtstående repræsentant for udenrigsanliggender og sikkerhedspolitik (i det følgende benævnt »den højtstående repræsentant«) har ansvaret for gennemførelsen af denne afgørelse.
   2.   Den tekniske gennemførelse af den projektaktivitet, der er omhandlet i artikel 1, stk. 2, overlades til EU-konsortiet for ikke-spredning (»konsortiet«).
   3.   Konsortiet skal udføre sin opgave under den højtstående repræsentants ansvar. Med henblik herpå indgår den højtstående repræsentant de nødvendige arrangementer med konsortiet.
   Artikel 3
   1.   Det finansielle referencegrundlag for gennemførelsen af den i artikel 1, stk. 2, omhandlede projektaktivitet er på 160 800 EUR.
   2.   De udgifter, der finansieres med beløbet i stk. 1, forvaltes i overensstemmelse med de procedurer og regler, der gælder for Unionens budget.
   3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår den en finansieringsaftale med konsortiet. I aftalen fastsættes, at konsortiet skal sikre, at Unionens bidrag får en synlighed, der er passende i forhold til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af finansieringsaftalen.
   Artikel 4
   1.   Den højtstående repræsentant aflægger rapport til Rådet om gennemførelsen af denne afgørelse på grundlag af regelmæssige rapporter efter afholdelsen af hvert enkelt seminar. Rapporterne udarbejdes af konsortiet og skal danne grundlag for Rådets evaluering.
   2.   Kommissionen oplyser om de finansielle aspekter af gennemførelsen af den i artikel 1, stk. 2, omhandlede projektaktivitet.
   Artikel 5
   Denne afgørelse træder i kraft på dagen for vedtagelsen.
   Den udløber 24 måneder efter indgåelsen af den i artikel 3, stk. 3, omhandlede finansieringsaftale eller seks måneder efter denne afgørelses vedtagelse, hvis der ikke er indgået en finansieringsaftale inden for dette tidsrum.

      Udfærdiget i Bruxelles, den 22. januar 2013.

            På Rådets vegne

         M. NOONAN

            Formand

      (1)  EUT L 17 af 22.1.2009, s. 39.

      (2)  EUT L 152 af 18.6.2010, s. 14.

      BILAG

         PROJEKTAKTIVITET OMHANDLET I ARTIKEL 1, STK. 2

      1.   Formål

      Det overordnede formål med denne afgørelse er at støtte en vellykket afslutning af FN-forhandlingerne om en traktat om våbenhandel og at støtte FN-medlemsstaterne i deres forberedelse af en fuld gennemførelse af traktaten om våbenhandel, når den træder i kraft.
      2.   Beskrivelse af projektaktiviteten

      2.1.   Målsætninger

      Projektaktiviteten skal hjælpe Unionen med at støtte en afslutning af forhandlingerne om en traktat om våbenhandel, som vil »fastlægge de højest mulige fælles internationale standarder med henblik på at regulere lovlig handel med konventionelle våben« og således »gøre våbenhandelen mere ansvarlig og gennemsigtig og dermed medvirke til at fremme fred og sikkerhed, regional stabilitet og bæredygtig social og økonomisk udvikling«. Projektaktiviteten vil navnlig:

                  —

                  bidrage til, at der udarbejdes en stærk og robust traktat om våbenhandel på grundlag af formandskabets traktatudkast af 26. juli 2012

                  —

                  fortsætte Unionens indsats for at tilskynde tredjelande til at støtte udarbejdelsen og gennemførelsen af en juridisk bindende traktat om våbenhandel, der fastlægger fælles internationale standarder for verdenshandelen med konventionelle våben

                  —

                  fremme Unionens indsats for at skærpe kontrollen med våbenoverførsler i tredjelande og

                  —

                  støtte tredjelandes indsats på nationalt plan for at forberede en fuld gennemførelse af traktaten om våbenhandel, når den træder i kraft.

            2.2.   Resultater

      Gennemførelsen af projektaktiviteten vil resultere i

                  —

                  et forum for en gruppe af statslige nøgleinteressenter, der skal hjælpe FN-medlemsstaterne med at forberede den FN-konference om en traktat om våbenhandel, der skal indkaldes til i marts 2013, og hjælpe staterne med at forberede en hurtig ikrafttrædelse og fuld gennemførelse af en traktat om våbenhandel. Dette forum vil også undersøge, hvordan de igangværende aktiviteter inden for international bistand til skærpelse af kontrollen med våbeneksport kan koordineres og maksimeres

                  —

                  en 20 sider lang offentlig rapport. Denne rapport vil skitsere, hvordan der kan bygges videre på de igangværende outreach- og bistandsaktiviteter i Unionen og på internationalt plan til støtte for tredjelandes indsats for at indføre systemer for overførselskontrol, der opfylder forpligtelserne i en traktat om våbenhandel.

            2.3.   Beskrivelse af aktiviteterne

      For at nå målsætningerne beskrevet i punkt 2.1 vil dette projekt omfatte tre aktiviteter: to seminarer og en rapport.
      2.3.1.   Seminarer for regeringsrepræsentanter

      Projektet omfatter afholdelse af to todages seminarer (med overnatning) for 30-40 regeringseksperter. Tid og sted for hvert af de to seminarer fastlægges i samråd med den højtstående repræsentant og Rådets relevante arbejdsgruppe.
      a)   Seminarernes struktur
      På de to seminarer vil der blive drøftet en række spørgsmål, bl.a.

                  —

                  hvordan der kan sikres en vellykket afslutning af forhandlingerne om en traktat om våbenhandel på FN-konferencen i marts 2013 på grundlag af traktatudkastet af 26. juli 2012

                  —

                  hvordan det kan sikres, at en traktat om våbenhandel træder i kraft hurtigst muligt

                  —

                  bedste praksis for national, regional og international bistand til ikrafttrædelse og fuld gennemførelse af traktaten om våbenhandel

                  —

                  hvilke juridiske, tekniske, materielle og finansielle elementer, der skal til for at sikre, at der udarbejdes nationale systemer til opfyldelse af forpligtelserne i en traktat om våbenhandel.

            Forud for hvert seminar vil der blive udarbejdet et kort oplæg (»food for thought« paper«), hvori de nøglespørgsmål, der skal drøftes, fremhæves. Et resumé af seminaret vil blive udarbejdet og forelagt for den højtstående repræsentant og Rådets relevante arbejdsgrupper kort efter afslutningen af seminaret.
      Den detaljerede endelige dagsorden for seminarerne vil blive fastlagt i samråd med den højtstående repræsentant og Rådets relevante arbejdsgruppe.
      b)   Deltagerne i seminarerne
      Deltagerne i seminarerne vil omfatte op til 40 regeringsrepræsentanter for udvalgte FN-medlemsstater, der deltager i forhandlingerne om en traktat om våbenhandel. Den detaljerede endelige deltagerliste for hvert af de to seminarer vil blive fastlagt i samråd med den højtstående repræsentant og Rådets relevante arbejdsgruppe.
      2.3.2.   Rapport om EU-bistand og international bistand til tredjelandes gennemførelse af en traktat om våbenhandel

      Efter afslutningen af de to seminarer vil der blive offentliggjort en 20 sider lang rapport, der skitserer, hvordan de igangværende outreach- og bistandsaktiviteter i Unionen og på internationalt plan til skærpelse af overførselskontrollen kan udvikles og udvides for at hjælpe FN-medlemsstaterne med at opfylde forpligtelserne i en traktat om våbenhandel. Et af hovedformålene med rapporten er at anbefale foranstaltninger til støtte for en hurtig ikrafttræden af traktaten om våbenhandel.
      Rapporten vil have til formål at bidrage til drøftelserne om kommende outreachaktiviteter og bistand til støtte for gennemførelsen af traktaten om våbenhandel. Det er meningen, at rapporten vil blive offentliggjort som et resultat af denne afgørelse og vil sikre, at Unionens bidrag til en stærk og robust traktat om våbenhandel til stadighed har synlighed.
      3.   Varighed

      Gennemførelsesperioden for projektaktiviteten er 12 måneder efter indgåelsen af den i artikel 3, stk. 3, omhandlede finansieringsaftale.
      4.   Omfattede lande

      Denne projektaktivitet omfatter FN-medlemsstaterne med særlig vægt på de statslige myndigheder, der har ansvaret for at fastlægge de nationale politikker i forhold til traktaten om våbenhandel og den fremtidige gennemførelse heraf. Udvælgelsen af de specifikke statslige myndigheder, der skal være omfattet, vil blive besluttet i samråd med den højtstående repræsentant og Rådets relevante arbejdsgruppe.
      5.   Gennemførelsesinstans

      Den tekniske gennemførelse af denne afgørelse overlades til konsortiet. Konsortiet varetager sin opgave under den højtstående repræsentants ansvar. Konsortiet sikrer Unionens bidrag en synlighed, der er passende i forhold til dets størrelse.


Avis juridique important

|

32001D0073

2001/73/EF: Rådets afgørelse af 19. januar 2001 om beskikkelse af et tysk medlem af Regionsudvalget

EF-Tidende nr. L 026 af 27/01/2001 s. 0036 - 0036

Rådets afgørelseaf 19. januar 2001om beskikkelse af et tysk medlem af Regionsudvalget(2001/73/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,i betragtning af, at der er blevet en plads ledig som medlem af Regionsudvalget, efter at Franz Josef JUNG er trådt tilbage, hvilket Rådet blev underrettet om den 28. november 2000;under henvisning til indstillingen fra den tyske regering -TRUFFET FØLGENDE AFGØRELSE:Eneste artikelJochen RIEBEL beskikkes som medlem af Regionsudvalget som efterfølger for Franz Josef JUNG for den resterende del af mandatperioden, dvs. indtil den 25. januar 2002.Udfærdiget i Bruxelles, den 19. januar 2001.På Rådets vegneB. RingholmFormand(1) EFT L 28 af 4.2.1998, s. 19.


title: 2010/495/EU, Euratom: Europa-Parlamentets afgørelse af 5. maj 2010 om decharge for gennemførelsen af budgettet for Forvaltningsorganet for Undervisning, Audiovisuelle Medier og Kultur for regnskabsåret 2008

text:
               25.9.2010

               DA

               Den Europæiske Unions Tidende

               L 252/31

         EUROPA-PARLAMENTETS AFGØRELSE
   af 5. maj 2010
   om decharge for gennemførelsen af budgettet for Forvaltningsorganet for Undervisning, Audiovisuelle Medier og Kultur for regnskabsåret 2008
   (2010/495/EU, Euratom)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2008 (1),
   der henviser til De Europæiske Fællesskabers endelige årsregnskab for regnskabsåret 2008 — Bind I (SEK(2009) 1089 — C7-0172/2009) (2),
   der henviser til det endelige regnskab for Forvaltningsorganet for Undervisning, Audiovisuelle Medier og Kultur for regnskabsåret 2008,
   der henviser til Kommissionens årlige beretning til Europa-Parlamentet om opfølgning af dechargeafgørelserne for 2007 (KOM(2009) 526) og det arbejdsdokument fra Kommissionens tjenestegrene, der er vedføjet denne beretning (SEK(2009) 1427),
   der henviser til Kommissionens meddelelse med titlen »En sammenfatning af Kommissionens resultater på forvaltningsområdet i 2008« (KOM(2009) 256),
   der henviser til Kommissionens årlige beretning til dechargemyndigheden om de interne revisioner, der er foretaget i 2008 (KOM(2009) 419) og det arbejdsdokument fra Kommissionens tjenestegrene, der er vedføjet denne beretning (SEK(2009) 1102),
   der henviser til Revisionsrettens beretning om årsregnskabet for Forvaltningsorganet for Undervisning, Audiovisuelle Medier og Kultur for regnskabsåret 2008 med organets svar (3),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (4),
   der henviser til Kommissionens meddelelse af 16. december 2008»På vej mod en fælles forståelse af begrebet acceptabel fejlrisiko« (KOM(2008) 866) og det arbejdsdokument fra Kommissionens tjenestegrene, der er vedføjet denne meddelelse (SEK(2008) 3054),
   der henviser til Rådets henstilling af 16. februar 2010 om decharge til forvaltningsorganerne for gennemførelsen af budgettet for regnskabsåret 2008 (5828/2010 — C7-0055/2010),
   der henviser til EF-traktatens artikel 274, 275 og 276, artikel 317, 318 og 319 i traktaten om Den Europæiske Unions funktionsmåde samt Euratom-traktatens artikel 179 a og 180 b,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 55, 145, 146 og 147,
   der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (6), særlig artikel 14, stk. 3,
   der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (7), navnlig forordningens artikel 66, stk. 1 og 2,
   der henviser til Kommissionens afgørelse 2005/56/EF af 14. januar 2005 om oprettelse af Forvaltningsorganet for Undervisning, Audiovisuelle Medier og Kultur til forvaltning af Fællesskabets indsats inden for områderne undervisning, audiovisuelle medier og kultur i medfør af Rådets forordning (EF) nr. 58/2003 (8),
   der henviser til forretningsordenens artikel 76 og bilag VI,
   der henviser til betænkning fra Budgetkontroludvalget og udtalelser fra de øvrige berørte udvalg (A7-0099/2010),

               A.

               der henviser til, at Kommissionen i henhold til artikel 317 i traktaten om Den Europæiske Unions funktionsmåde på eget ansvar gennemfører budgettet i samarbejde med medlemsstaterne i overensstemmelse med princippet om forsvarlig økonomisk forvaltning,

               1.

               meddeler direktøren for Forvaltningsorganet for Undervisning, Audiovisuelle Medier og Kultur decharge for gennemførelsen af organets budget for regnskabsåret 2008;

               2.

               fremsætter sine bemærkninger i nedenstående beslutning, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2008, Sektion III — Kommissionen;

               3.

               pålægger sin formand at sende denne afgørelse sammen med afgørelsen om decharge for gennemførelsen af Den Europæiske Unions almindelige budget for regnskabsåret 2008, Sektion III — Kommissionen og beslutningen, der er en integrerende del heraf, til direktøren for Forvaltningsorganet for Undervisning, Audiovisuelle Medier og Kultur, Rådet, Kommissionen, Den Europæiske Unions Domstol og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 71 af 14.3.2008.

      (2)  EUT C 273 af 13.11.2009, s. 1.

      (3)  EUT C 304 af 15.12.2009, s. 65.

      (4)  EUT C 273 af 13.11.2009, s. 122.

      (5)  EFT L 248 af 16.9.2002, s. 1.

      (6)  EFT L 11 af 16.1.2003, s. 1.

      (7)  EUT L 297 af 22.9.2004, s. 6.

      (8)  EUT L 24 af 27.1.2005, s. 35.


title: 2012/643/EU: Rådets afgørelse af 24. september 2012 om undertegnelse på Unionens vegne af aftalen mellem Den Europæiske Union og Canada om toldsamarbejde vedrørende spørgsmål om forsyningskædesikkerhed

text:
               18.10.2012

               DA

               Den Europæiske Unions Tidende

               L 287/1

         RÅDETS AFGØRELSE
   af 24. september 2012
   om undertegnelse på Unionens vegne af aftalen mellem Den Europæiske Union og Canada om toldsamarbejde vedrørende spørgsmål om forsyningskædesikkerhed
   (2012/643/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Unionen og Canada bør udvide deres toldsamarbejde, så det dækker spørgsmål om forsyningskædesikkerhed og dermed forbundet risikostyring med henblik på at øge forsyningskædesikkerheden fra første til sidste led og samtidig skabe bedre vilkår for lovlig samhandel.

               (2)

               Med dette mål for øje bemyndigede Rådet den 26. november 2009 Kommissionen til at indlede forhandlinger med Canada. Kommissionen har på Unionens vegne forhandlet en aftale mellem Den Europæiske Union og Canada om toldsamarbejde vedrørende spørgsmål om forsyningskædesikkerhed (»aftalen«).

               (3)

               Den holdning, som Unionen skal indtage i Det Blandede Toldsamarbejdsudvalg, når det skal vedtage retsakter, der har retsvirkninger, bør fastlægges i overensstemmelse med proceduren i artikel 218, stk. 9, i traktaten om Den Europæiske Unions funktionsmåde. Om nødvendigt fastlægges øvrige holdninger, som Unionen skal indtage i Det Blandede Toldsamarbejdsudvalg, i overensstemmelse med artikel 16 i traktaten om Den Europæiske Union.

               (4)

               Aftalen bør undertegnes på Unionens vegne med forbehold af dens indgåelse —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelse af aftalen mellem Den Europæiske Union og Canada om toldsamarbejde vedrørende spørgsmål om forsyningskædesikkerhed med forbehold af indgåelse af aftalen (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 24. september 2012.

            På Rådets vegne

         S. ALETRARIS

            Formand

      (1)  Teksten til aftalen offentliggøres sammen med afgørelsen om dens indgåelse.


title: Den Europæiske Centralbanks afgørelse (EU) 2015/1613 af 10. september 2015 om ændring af afgørelse (EU) 2015/5 om indførelse af programmet vedrørende køb af værdipapirer af asset-backed typen (ECB/2015/31)

text:
               25.9.2015

               DA

               Den Europæiske Unions Tidende

               L 249/28

         DEN EUROPÆISKE CENTRALBANKS AFGØRELSE (EU) 2015/1613
   af 10. september 2015
   om ændring af afgørelse (EU) 2015/5 om indførelse af programmet vedrørende køb af værdipapirer af asset-backed typen (ECB/2015/31)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1, andet afsnit, sammenholdt med artikel 3.1, første led, samt artikel 18.1, og
   ud fra følgende betragtninger:

               1)

               Styrelsesrådet besluttede den 4. september 2014 at indføre et nyt program vedrørende køb af værdipapirer af asset-backed typen (asset-backed securities purchase programme, ABSPP). Styrelsesrådet offentliggjorde den 2. oktober 2014 detaljerne for ABSPP-programmet og besluttede, at belånbarhedskriterierne for garanterede mezzanintrancher af værdipapirer af asset-backed typen ville blive meddelt på et senere tidspunkt.

               2)

               Den 18. marts 2015 besluttede Styrelsesrådet, at mezzanintrancher af værdipapirer af asset-backed typen ville kunne opkøbes under ABSPP-programmet, hvis disse mezzanintrancher er omfattet af en passende garanti, der opfylder kriterierne i Eurosystemets rammer for sikkerhedsstillelse. Afgørelse ECB/2014/45 (1) gennemfører ABSPP-programmet, og det er nødvendigt at opdatere denne afgørelse for at afspejle disse ændringer.

               3)

               Afgørelse ECB/2014/45 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Ændringer
   Afgørelse ECB/2014/45 ændres som følger:

               1)

               Artikel 2, punkt 2), erstattes af følgende:

                           »2).

                           Bortset fra punkt 1 ovenfor og punkt 9 nedenfor, skal værdipapirer af asset-backed typen opfylde de belånbarhedskriterier, som gælder for værdipapirer af asset-backed typen, der stilles som sikkerhed ved Eurosystemets pengepolitiske operationer, i henhold til retningslinje ECB/2014/60 (2).

                  (2)  Den Europæiske Centralbanks retningslinje (EU) 2015/510 af 19. december 2014 om gennemførelsen af Eurosystemets pengepolitiske ramme (ECB/2014/60), (EUT L 91 af 2.4.2015, s. 3).«,"

               2)

               I artikel 2 indsættes nedenstående som punkt 9):

                           »9).

                           Kravene i artikel 77 i retningslinje ECB/2014/60 finder ikke anvendelse på mezzanintrancher af værdipapirer af asset-backed typen, som kun kan opkøbes under ABSPP-programmet, hvis de:

                                       a)

                                       har en garanti stillet som sikkerhed,

                                                   i)

                                                   der opfylder kravene for garantier for omsættelige aktiver, som fastsat i fjerde del, afsnit IV, artikel 114, 115, 117 og 118 i retningslinje ECB/2014/60, og

                                                   ii)

                                                   er udstedt af en garant med en kreditvurdering, der er i overensstemmelse med artikel 83, litra c) i retningslinje ECB/2014/60, og som er udstedt af mindst ét godkendt eksternt kreditvurderingsbureau, udtrykt i form af en offentlig kreditvurdering, der som minimum modsvarer kreditkvalitetstrin 3 i Eurosystemets harmoniserede ratingskala, og

                                       b)

                                       opfylder alle andre gældende kriterier for opkøb under ABSPP-programmet.

                                 I denne afgørelse forstås ved »mezzanintranche« en tranche af en emission af værdipapirer af asset-backed typen, som i overensstemmelse med den betalingsrangfølge, som gælder efter indlevering af anmodning om tvangsfuldbyrdelse og eventuelt den betalingsrangfølge, som gælder efter forfald, som angivet i prospektet,

                                       a)

                                       er efterstillet den ikke-efterstillede tranche eller subtrancher i den samme emission af værdipapirer af asset-backed typen, jf. artikel 77 i retningslinje ECB/2014/60, og

                                       b)

                                       er foranstillet den mest efterstillede tranche eller subtrancher, som er de første, der påføres tab på securitiserede eksponeringer og derved beskytter second loss-trancher og i givet fald højere rangerende trancher eller subtrancher.«.

         Artikel 2
   Ikrafttrædelse
   Denne afgørelse træder i kraft på tyvendedagen efter dens offentliggørelse i Den Europæiske Unions Tidende.

      Udfærdiget i Frankfurt am Main, den 10. september 2015.

         Mario DRAGHI

            Formand for ECB

      (1)  Den Europæiske Centralbanks afgørelse (EU) 2015/5 af 19. november 2014 om indførelse af programmet vedrørende køb af værdipapirer af asset-backed typen (ECB/2014/45) (EUT L 1 af 6.1.2015, s. 4).